Drumurile unde rovinieta este obligatorie
Șoferii trebuie să știe că drumurile unde se cere în mod obligatoriu rovinieta sunt cele naționale, cele expres și pe autostradă.
În ceea ce privește drumurile județene, locale sau forestiere, aici nu este nevoie de achiziționarea unei roviniete. Totuși, există câteva excepții.
Chiar dacă legislația exonerează drumurile locale de necesitatea rovinietei, există circumstanțe în care șoferii sunt obligați să achite taxa de drum chiar și în interiorul localităților.
Un caz specific este cel al rezidenților din localitatea Românești, care sunt nevoiți să achiziționeze rovinietă din cauza faptului că singura rută de acces către casă este DN 1, unde sunt instalate puncte de taxare pentru rovinietă.
Conform legislației, toți cei care circulă pe acest tip de drum sunt obligați să plătească taxa corespunzătoare, indiferent de locul de domiciliu.
Prin urmare, chiar dacă nu părăsesc localitatea, șoferii care utilizează drumuri naționale sau europene sunt obligați să plătească taxa de drum corespunzătoare.
Cât costă rovinieta?
Preț rovinietă autoturisme
- 1 zi – 2.5 euro
- 10 zile – 3.3 euro
- 30 de zile – 5.3 euro
- 60 de zile – 8.4 euro
- 12 luni – 28 euro
Preț vehicule de transport marfă de până în 3.5 tone
- 1 zi – 8.6 euro
- 10 zile – 11.5 euro
- 30 de zile – 18.2 euro
- 60 de zile – 28.8 euro
- 12 luni – 96 euro
Preț vehicule de transport marfă de peste 3.5 tone
- 1 zi – 4 euro
- 10 zile – 16 euro
- 30 de zile – 32 euro
- 12 luni – 320 euro
Aceste prețuri sunt practicate și pentru vehiculele de transport persoane cu mai mult de 9 locuri pe scaune.
Preț vehicule de transport marfă de peste 7.5 tone
- 1 zi – 7 euro
- 10 zile – 28 euro
- 30 de zile – 56 euro
- 12 luni – 560 euro
Aceste prețuri sunt practicate și pentru vehiculele de transport persoane cu mai mult de 23 de locuri pe scaune.
Preț vehicule de transport marfă de peste 12 tone, cu cel puțin 3 axe
- 1 zi – 9 euro
- 7 zile – 36 euro
- 30 de zile – 72 euro
- 12 luni – 720 euro
Preț vehicule de transport marfă de peste 12 tone, cu cel puțin 4 axe
- 1 zi – 11 euro
- 7 zile – 55 euro
- 30 de zile – 121 euro
- 12 luni – 1210 euro
Se aplică amenzi dacă nu ai rovinietă
Amenda pentru conducătorii auto care circulă fără achitarea taxei de drum variază între 250 și 500 de lei, însă pentru vehiculele grele de mare tonaj, suma poate ajunge până la 4.500 de lei.
Pentru depistarea celor care nu au achitat taxa de drum la timp, autoritățile folosesc peste 100 de camere de supraveghere amplasate de către CNAIR pe întreg teritoriul țării, pe drumurile naționale.
Prin intermediul numărului de înmatriculare, aceste camere detectează vehiculele care nu au achitat taxa de drum corespunzătoare.